Per Kartvedt

Per Kartvedt (født 8. november 1940, død 14. januar 2017) var en norsk arkitekt, best kjent som teoretiker, og som lærer og mentor for arkitekter og arkitektstudenter i Norge og utlandet.N.N. (11. februar 2017)

Han hadde sin utdanning fra Arkitektavdelingen ved NTH. Der var han en av arkitektstudentene i det første kullet som fulgte professor Arne Korsmos grunnutdanning. Kartvedt ble uteksaminert i 1962, bare 21 år gammel, med den eksperimentelle diplomoppgaventilsvarer Master i arkitektur Ideforslag til plan for et bysamfunn med 180000–200000 innbyggere ved Institutt for by- og regionplanlegging. 
miniatyr|«3D-plan» av senterområdet. Fra Kartvedts diplomoppgave (1962)
Etter avsluttet studium ble han ansatt som høyskolestipendiat tilknyttet dette instituttet i perioden 1963–1966. I 1966 ble han ansatt som instituttarkitekt ved Institutt for BK II, og frem til 1968 var han utdanningsstipendiat og en av Arne Korsmos nære medarbeidere.Berre (2002), s. 161 En av Kartvedts oppgaver ved instituttet, var å holde seg orientert om hva som skjedde på den internasjonale arkitekturarenaen, gjennom tidsskrifter og annen litteratur, og deltagelse på konferanser. Han knyttet kontakter med arkitekter i flere land, spesielt England, og fikk dem til NTH som gjesteforelesere og -lærere.Berre (2002), s. 162

I 1968 ble Kartvedt invitert til å forelese ved Architectural Association School of Architecture (AA) i London, og i perioden 1969–1970 ledet han kurs ved skolen.(1983) 

Arkitektkonkurranser
Kartvedt deltok i flere konkurranser, og ble premiert i noen av dem:

1966: Studentby på Steinan (andrepremie). Prosjektet ble utarbeidet sammen med flere arkitektstudenterNorske arkitektkonkurranser, 1967 nr. 130
1967/1968: NTH, Arkitektavdelingen, nybygg (førstepremie). Prosjektet ble utarbeidet sammen med flere arkitektstudenter og -lærere.Norske arkitektkonkurranser, 1968 nr. 149


 1974: Studentby, Moholt III, kurs- og administrasjonssenter.Norske arkitektkonkurranser, 1975 nr. 196

 1982: Idékonkurranse om Vaterland og Grønlands torg (Kartvedt deltok i et arkitektteam fra Platou Arkitekter A/S).Norske arkitektkonkurranser, 1982 nr. 246
 1985/1986: Idékonkurranse om Christiania Torv (Kartvedt var prosjektansvarlig for Platou Arkitekter A/S).Norske arkitektkonkurranser, 1986 nr. 268

 2000: Nytt operahus i Oslo.Norske arkitektkonkurranser, 2000 nr. 356

Byen i mennesket
Oslo Arkitektforening (OAF) arrangerte i 1968 arkitekturutstillingen Byen i mennesket i Kunstnernes Hus i Oslo. Per Kartvedt var kurator for utstillingen, sammen med sin kollega Terje Moe. De brukte multimedia, store rørinstallasjoner og andre eksperimentelle utstillingsteknikker. Den engelske arkitektgruppen Archigram også involvert i utstillingen, som ble en stor publikumssuksess. Den ble også mye omtalt i pressen. Før åpningen var omtalen stort sett positiv, men senere ble utstillingen kritisert, også av landets arkitekter. I 2010 ble utstillingen hentet frem igjen, under OAFs arrangement Gjensyn med Byen i Mennesket. (Besøkt 20. juli 2017)

Slik er våre byer blitt til
I perioden 1972–1976 var han engasjert som lærer ved Arkitektavdelingen, NTH på deltid. Han hadde en generell forelesnings- og seminarserie om utviklingen av moderne arkitektur, byutvikling og byforming. Dette kom senere til å danne grunnlaget for TV-serien Slik er våre byer blitt til. Denne serien gikk på NRK Fjernsynet fem søndager høsten 1975. Kartvedt laget den i samarbeid med Eva Brustad fra NRK. Serien vakte store reaksjoner, og ble beskyldt for å være «venstrevridd». Det var spesielt fortellerstemmens kommentarer som førte til protester. Kartvedt hadde selv voiceover i de fem programmene.
 St. Olavs domkirke i Trondheim 
miniatyr|260px|St. Olavs domkirke, Trondheim (1973–2014) 
Som arkitekt hos F.S. Platou arbeidet Kartvedt i slutten av 1970-årene med prosjekter i Oslo, St. Petersburg, Budapest og Sofia, men hans mest kjente verk var den minimalistiske St. Olavs domkirke i Trondheim, som han tegnet sammen med Petter Holm og Bernard Witte flere år tidligere. Ifølge Kartvedt var det arkitekt Bodvar Schjelderup som opprinnelig fikk oppdraget med å tegne kirken, men han ga fra seg oppdraget da han flyttet fra byen.Berre (2010), s. 200

Kirken stod ferdig i 1973, og var sterkt omdiskutert, blant arkitekter og andre, både på grunn av det arkitektonisk brutalistiske uttrykket, og på grunn av bygningstekniske mangler, som manglende isolasjon i fasadene av glassbyggestein. Etterhvert ble kirken også for liten, og i 2014 ble den revet for å gi plass for en ny, større teglkirke.

Slide city

 Referanser 

 Kilder 
miniatyr|Prosjektplansje fra arkitektkonkurransen om nytt Trøndelag Teater i 1975 (Kartvedt, Fasting, Herron)




 Eksterne lenker 
 videoopptak av Per Kartvedt som foreleser under arkitekturkonferansen «The Rally» i London, 1976 
 om Slide City
 NRK TV-serien Slik er våre byer blitt til fra 1975

Kategori:Norske arkitekturprofessorer
Kategori:Alumni fra NTH